15. század

A 15. század az 1401–1500 közötti éveket foglalja magába.

Események

Európa 
 1403: Husz János elkezdi tanai hirdetését Csehországban.
 1415: A konstanzi zsinaton Husz Jánost máglyán megégetik. Kivégzése után mozgalma politikai jelleget ölt.
 1419–1436: Huszita háborúk
 1409: A Szicíliai Királyság egyesül Aragóniával
 1410: grünwaldi csata, a Lengyel-Litván Unió egyesült erővel aratott győzelme a Német Lovagrend felett, és ezzel végzetes csapást mérnek a rend nagyhatalmi állására
 1410: IV. Károly császár fiát, Zsigmond királyt a német-római birodalom uralkodójává választják
 1414–1418: A konstanzi zsinat – melyen végig Zsigmond császár elnököl – véget vet az egyházszakadásnak. A pápaság megtépázott tekintéllyel kerül ki a válságból, a zsinati mozgalommal pedig még meg kell birkóznia.
 1415: A portugálok elfoglalják a marokkói Ceutát és megvetik a lábukat az afrikai parton. Tengerész Henrik Sagresben navigációs iskolát alapít, amelyben az akkori Európa legjobb hajósai nevelkednek. A következő években megkezdődik a portugálok lassú előrenyomulása a nyugat-afrikai partok mentén.
 1415:  V. Henrik angol király felújítja III. Eduárd igényét a francia trónra. Kezdetét veszi a százéves háború utolsó, harmadik szakasza.
 1415: Azincourt-i csata: V. Henrik és VI. Károly csapatai között
 1429: Jeanne d’Arc vezette francia sereg győz az angolok ellen. Döntő fordulat a százéves háborúban.
 1442: Petrarca nyomán Leonardo Bruni történelemtudományi szempontból is meghatározza a középkor és az újkor közötti különbséget.
 1453: A franciák győzelmével véget ér a százéves háború
 1448: az (1863-ig uralkodó) Oldenburg-ház trónra lépése a kalmari unió országaiban
 1453: Hódításnak indul a tartós típusszedésre épülő könyvnyomtatás Johannes Gutenbergnek köszönhetően.
 1454: Itáliai (Szent) Liga
 1457: meghal V. László cseh és magyar király; utóda Csehországban Podjebrád György, Magyarországon Hunyadi Mátyás
 1447 - 1492: IV. Kázmér lengyel király. Legyőzi a Német Lovagrendet és legidősebb fiának (→ II. Ulászló) 1471-ben megszerzi a cseh, 1490-ben a magyar trónt. 
 1455–1485: Rózsák háborúja, 30 éves polgárháború Angliában
 1462: III. (Nagy) Iván moszkvai fejedelem uralkodásának kezdete
 az oroszok kivívják a függetlenségüket a mongoloktól
 1471–1484: IV. Szixtusz pápa. Felépítteti a Szixtus-kápolnát, fejleszti a Vatikáni Könyvtárat. A pápai nepotizmus bevett szokássá válik.
 1478 A spanyol inkvizíció kezdete
 A Spanyol Királyság és a Portugál Királyság felemelkedése
 1479: Az Ibériai-félsziget két legnagyobb királysága egyesül. II. Ferdinánd, Aragónia uralkodója feleségül veszi I. Izabellát, Kasztília és León királynőjét.
 1492: Granada visszafoglalása a móroktól, ezzel felszámolják a mórok utolsó, pireneusi-félszigeti maradványát; a spanyolországi zsidók kiűzése 
 1493–1519: I. Miksa német-római császár, a Habsburg-ház európai hegemóniájának megalapozója
 1477-ben Merész Károly lányával kötött házassága révén (Burgundi Mária) a gazdag Németalföld ura
 1491-ben jogot szerez családjának a magyar és cseh trónra
 1494: Tordesillasi szerződés - Spanyolország és Portugália között felosztják az Európán kívüli újonnan felfedezett területeket
 1494: Megkezdődnek a spanyol és francia hatalom itáliai háborúi
 1498: a portugál gyarmatbirodalom születése 
 1498: Firenzében felakasztják és megégetik Savonarolát, az előreformátorok egyikét

Kultúra, fejlődés 
 1440-es évek: Gutenberg feltalálja a könyvnyomtatást
 1493: Nürnbergi Krónika - a korai könyvnyomdászat egyik leghíresebb műve
 A század 2. felétől a középkori várak már nem nyújtanak elegendő védelmet a tüzérségi ostromok ellen
 Humanizmus a tudományokban Itáliában
 Reneszánsz művészet Itáliában
 Az európai főnemesség bevezeti a padlófűtést és a pártáncot

Oszmán Birodalom 

 1402: I. Bajazid oszmán szultán Ankaránál Timur fogságába esik. Fiai között háború tör ki, az oszmán-törökök terjedése egy időre elakad.
 A Timur által átmenetileg meggyengített Oszmán Birodalom II. Murád szultán alatt (1421-1451) újból terjeszkedni kezd.
 1443–1444: Hunyadi János és I. Ulászló által vezetett balkáni hosszú hadjárat
 1444. nov.: Várnai csata - a keresztény szövetséges hadsereg vereséget szenved a törököktől
 II. (Hódító) Mehmed oszmán szultán (1451–1481)
 1450-es évek: A Balkán-félsziget oszmán-török uralom alá kerülése
 Kasztrióta György albán fejedelem sikerrel küzd a török terjeszkedés ellen. Halála után Albánián a török és Velence osztozkodik.
 1453. május: Konstantinápoly eleste és a Bizánci Császárság vége.
 1456: A keresztények nándorfehérvári diadala
 1459: a törökök elfoglalják Szendrőt, a szerb királyok egykori székhelyét. Szerbia függetlensége véget ér, ezután az ország a 19. század elejéig az Oszmán Birodalomhoz tartozik.
 1463–1479: török–velencei háború: az Oszmán Birodalom első támadó háborúja a velencei gyarmatok felszámolására.
 1471–1476: Moldvai–török háború

Magyarság  

 1402: Luxemburgi Zsigmond örökösödési szerződést köt IV. Albert osztrák herceggel, melyben kölcsönösen elismerik egymás örökösödési jogát.
 1437: Budai Nagy Antal vezette erdélyi parasztfelkelés, mely átterjed a Tiszántúlra is
 1440: III. Ulászló lengyel fejedelem I. Ulászló néven lesz magyar király
 1444: A várnai csata. A király is elesik. 
 1445: V. László lesz a király
 1448: Rigómezei csata (a mai Pristina közelében) - a Hunyadi János által vezetett keresztény hadak veresége a törököktől
 1456: A keresztények nándorfehérvári győzelme fél évszázadra megállítja az oszmán-törökök közép-európai terjeszkedését
 Mátyás király uralkodása idején a középkori Magyar Királyság fénykora 
 1458: Hunyadi Mátyás királlyá választása
 1459 körül: A Fekete sereg létrehozása
 1463: A török elfoglalja egész Boszniát, mire Mátyás Péterváradon szövetséget köt Velencével. Beveszi Jajca várát és Bosznia nagy részét visszafoglalja a töröktől.
 1467: Mátyás király adóreformjáról tájékoztató, töredékesen fennmaradt törvénykönyv eltörli a kamara hasznát és a harmincadvámot, helyettük bevezeti a királyi kincstár adóját (tributum fisci regalis), illetve a koronavámot (vectigal corone). Magyarország több részén lázadás tör ki Mátyás adóreformja ellen.
 1467: Mátyás király hadjáratot indít III. (Nagy) István moldvai vajda ellen, mert IV. Kázmér lengyel királynak hűbéresküt tett és támogatta az erdélyi lázadást. Decemberben Mátyás serege Moldvabányán vereséget szenved a moldvai vajda seregétől, s a király maga is megsebesül.
 1468: Mátyás serege elfoglalja Csehország egy részét, közte Brünnt és Trebicset. A 10 évig tartó cseh háború kezdete.
 1479: A kenyérmezei csata a magyar sereg és a törökök portyázó serege között
 1485: A Mátyás király által ostromolt és kiéheztetett Bécs megadja magát.
 1490: Mátyás meghal Bécsben. Vége az erős magyar állam korának. II. Ulászló kerül a trónra.

Kultúra 

 1422: Zsigmond király kiváltságlevelet ad a Magyarországra érkező cigányoknak
 Mátyás idején Buda Európa első reneszánsz központja Itálián kívül
 1488: Brünnben kinyomtatják Thuróczi János munkáját, a Chronica Hungarorumot
 1496: Bonfini humanista történetíró befejezi a magyarok történetének megírását

Ázsia 
 1405: Timur Lenk halálával birodalma fejedelemségekre szakad, amelyekben leszármazottai uralkodnak (→ Timuridák)
 Koreában (Nagy) Szedzsong király (1397–1450). Kereskedelmi kapcsolatok Japánnal, a koreai nemzeti írás megteremtése.
 A Malakkai Szultánság  megalapítása Hátsó-Indiában és Indonéziában, a malájok felveszik az iszlám vallást
 Délkelet-Ázsiában a Khmer Birodalom hanyatlása
 1467–1477: Japánban az ún. ónin-háború során felbomlik az Asikaga-sógunátus által fenntartott központi hatalom
 1498: Vasco da Gama eléri Indiát, kiköt Kalikutnál, és kereskedelmi telepet létesít
 1500: a nomád üzbég törzsek megdöntik a Timuridák belső-ázsiai államát, elfoglalják Szamarkandot, és megtelepednek a mai Üzbegisztánban

Afrika 
 Tengerész Henrik Afrika nyugati partjait feltáró expedíciói elősegítik Portugália gyarmatosításait
 A kínai hajósok (Cseng Ho) felfedező útjai Kelet-Afrikába
 1450 körül: A Szongai Birodalom fénykora a Nigertől északra
 1488: Bartolomeu Dias megkerüli Afrikát

Amerika 

 Közép-Amerikában az Azték Birodalom, Dél-Amerikában az Inka Birodalom virágzása. 
 1438: A Cuzco környéki városállam vezető szerepre tesz szert, kezdetét veszi az Inka Birodalom terjeszkedése
 Az észak-amerikai pueblo-civilizáció pusztulása
 1492: Kolumbusz megérkezik Amerikába
 1497: John Cabot genovai hajós angol szolgálatban felfedezi Észak-Amerika partjait 
 1499: Amerigo Vespucci felfedezi Dél-Amerika északi partjait
 1500: a portugál Cabral felfedezi Brazíliát, ahol 1534 után spanyol mintájú gyarmatosítás kezdődik

Irodalom 
 François Villon költészete

Vallás

Híres személyek

Magyarok 
 Hunyadi János kormányzó és hadvezér
 Hunyadi Mátyás magyar király
 Janus Pannonius költő
 Kinizsi Pál hadvezér

Európa és a Mediterráneum

Uralkodók, hadvezérek 
 Lorenzo de’ Medici firenzei reneszánsz uralkodó
 V. Henrik angol király
 XI. Konstantin, az utolsó bizánci császár
 III. Vlad („Drakula”), havasalföldi román fejedelem
 II. Mohamed (Mehmed) oszmán-török szultán

Művészek 
 Masaccio itáliai festő, a reneszánsz művészet úttörője
 Filippo Brunelleschi itáliai építész
 Donatello itáliai szobrász
 Hieronymus Bosch németalföldi festő
 Michelangelo Buonarroti itáliai festő, szobrász
 Sandro Botticelli itáliai festő
 François Villon francia költő

Felfedező 
 Cristoforo Colombo (Kolumbusz) olasz felfedező
 Amerigo Vespucci olasz felfedező
 Vasco da Gama portugál felfedező

Egyéb 
 Leonardo da Vinci itáliai művész, hadmérnök, feltaláló, tudós
 Jeanne d’Arc (Szent Johanna) francia nemzeti hős
 Husz János cseh vallási reformátor
 Girolamo Savonarola itáliai prédikátor
 Johannes Gutenberg német nyomdász
 Antonio Bonfini olasz humanista történetíró

Távol-Kelet 
 Cseng Ho kínai felfedező

Évek és Évtizedek 

Megjegyzés: A 15. század előtti és utáni évek dőlt betűvel írva.

15